L 12/20
MT
Il-Ġurnal Uffiċjali tal-Unjoni Ewropea
13.1.2023
(41)
Peress li xi wħud minn dawn il-fatturi li żviluppaw b’mod pożittiv fl-2017 kienu qed jitreġġgħu lura fl-2018 (ara l-aħħar żviluppi u l-prestazzjoni mistennija għall-prezzijiet tal-azzar u tal-materja prima, kif ukoll ix-xejriet mistennija fil-konsum) f’sitwazzjoni li fiha l-pressjoni tal-importazzjoni kienet mistennija tiżdied f’termini ta’ volumi u prezzijiet, l-impatt fuq is-sitwazzjoni finanzjarja tal-industrija tal-Unjoni jkun negattiv.
(42)
Fi kliem ieħor, filwaqt li l-industrija tal-Unjoni setgħet tirkupra parzjalment minħabba l-iżviluppi pożittivi kumulati ta’ serje ta’ fatturi ewlenin fis-suq u minħabba żieda aktar bil-mod tal-importazzjonijiet fl-2017 meta mqabbla massnin preċedenti (51), ir-riżultat negattiv li l-biċċa l-kbira ta’ dawn il-fatturi kienu qed juru fl-aħħar tal-2018 neċessarjament jirriżulta f’deterjorament tas-sitwazzjoni tal-industrija tal-Unjoni fid-dawl taż-żieda ulterjuri kontinwa fil-pressjoni tal-importazzjoni, li din id-darba, minħabba d-daqs tagħha u l-kuntest prevalenti tas-suq mistenni, l-industrija tal-Unjoni ma tkunx tista’ tibqa’ ssostni.
B’riżultat ta’ dan, is-sitwazzjoni tal-industrija talUnjoni fi tmiem il-perjodu ta’ investigazzjoni kienet dik ta’ vulnerabbiltà għal żieda ulterjuri fl-importazzjonijiet.
1.2.2.
Rwol tal-miżuri tat-TDI tal-Unjoni fis-sitwazzjoni tal-industrija tal-Unjoni fl-2017
(43)
F’din it-Taqsima, il-Kummissjoni tipprovdi l-ispjegazzjonijiet addizzjonali u d-data ta’ appoġġ meħtieġa rigward ir-rwol tal-miżuri TDI fuq l-irkupru parzjali tal-industrija tal-Unjoni fl-2017.
(44)
L-ewwel nett, biex twettaq dan l-eżerċizzju, il-Kummissjoni għażlet dawk il-miżuri imposti fis-snin 2015 u 2016 minħabba li l-Kummissjoni qieset li dawk ikunu l-miżuri li l-effetti tagħhom fuq il-prestazzjoni tal-industrija talUnjoni fl-2017 jistgħu jiġu parzjalment attribwiti lilhom (52).
Għalhekk, skont dawn il-parametri, qabel l-2017, il-Kummissjoni kienet imponiet sitt miżuri tat-TDI fuq l-importazzjonijiet minn kategoriji ta’ prodotti li sussegwentement kienu soġġetti għall-miżura ta’ salvagwardja (53).
(45)
Dawn il-miżuri kienu dawn li ġejjin (54): Ir-Regolament ta’ Implimentazzjoni tal-Kummissjoni (UE) 2015/501 (55), ir-Regolament ta’ Implimentazzjoni tal-Kummissjoni (UE) 2016/181 (56), ir-Regolament ta’ Implimentazzjoni talKummissjoni (UE) 2016/1778 (57), ir-Regolament ta’ Implimentazzjoni tal-Kummissjoni (UE) 2016/113 (58), ir-Regolament ta’ Implimentazzjoni tal-Kummissjoni (UE) 2016/1777 (59) u r-Regolament ta’ Implimentazzjoni talKummissjoni (UE) 2017/969 (60).
(51) L-importazzjonijiet totali żdiedu b’madwar miljun tunnellata u s-sehem mis-suq tagħhom tela’ minn 17,9 % għal 18,1 % mill-2016 sal-2017, li huwa inqas miż-żidiet ta’ qabel sena wara sena kemm f’termini assoluti kif ukoll relattivi.
(52) F’dan ir-rigward, il-Kummissjoni qieset li, pereżempju, miżura tat-TDI imposta fl-2013 tkun wisq ’il bogħod biex tkun marbuta malprestazzjoni mtejba tal-Unjoni fl-2017, u għalhekk il-miżuri magħżula joffru bażi aktar preċiża u xierqa għall-analiżi.
(53) F’xi każijiet, l-ambitu ta’ miżura tat-TDI fuq ċertu prodott, f’termini tal-kodiċijiet NM koperti, jista’ma jaqbilx kompletament maddefinizzjoni tal-prodott tal-kategorija tal-prodott korrispondenti skont il-miżura ta’ salvagwardja, għalhekk din il-valutazzjoni hija approssimazzjoni.
(54) Dawn ir-referenzi għal dawn ir-regolamenti jappartjenu għar-regolamenti li jimponu miżura provviżorja, minħabba li għal skopijiet prattiċi, sakemm kien stabbilit dazju (provviżorju jew definittiv), ġie preżunt li għandha impatt simili fuq il-volumi nnegozjati.
F’dawn il-każijiet kollha, l-investigazzjoni rriżultat fl-impożizzjoni ta’ miżura definittiva.
(55) Ir-Regolament ta’ Implimentazzjoni tal-Kummissjoni (UE) 2015/501 tal-24 ta’ Marzu 2015 li jimponi dazju anti-dumping provviżorju fuq importazzjonijiet ta’ prodotti tal-metall mgħattan mingħajr tisħin f’fuljetti li joriġinaw mir-Repubblika Popolari taċ-Ċina u mitTajwan, ĠU L 79, 25.3.2015, p. 23. (56) Ir-Regolament ta’ Implimentazzjoni tal-Kummissjoni (UE) 2016/181 tal-10 ta’ Frar 2016 li jimponi dazju anti-dumping provviżorju fuq l-importazzjonijiet ta’ ċerti prodotti tal-azzar irrumblati ċatt fil-kiesaħ li joriġinaw mir-Repubblika tal-Poplu taċ-Ċina u l-Federazzjoni Russa; ĠU L 37, 12.2.2016, p. 1. (57) Ir-Regolament ta’ Implimentazzjoni tal-Kummissjoni (UE) 2016/1778 tas-6 ta’ Ottubru 2016 li jimponi dazju anti-dumping provviżorju fuq l-importazzjonijiet ta’ ċerti prodotti ċatti b’laminazzjoni termali tal-ħadid, azzar mhux illigat jew liga oħra tal-azzar li joriġinaw mir-Repubblika tal-Poplu taċ-Ċina, ĠU L 272, 7.10.2016, p. 33.
(58) Ir-Regolament ta’ Implimentazzjoni tal-Kummissjoni (UE) 2016/113 tat-28 ta’ Jannar 2016 li jimponi dazju anti-dumping provviżorju fuq l-importazzjonijiet ta’ żbarri u vireg tal-azzar b’reżistenza għolja għar-reħi għar-rinfurzar tal-konkrit li joriġinaw mirRepubblika tal-Poplu taċ-Ċina, ĠU L 23, 29.1.2016, p. 16. (59) Ir-Regolament ta’ Implimentazzjoni tal-Kummissjoni (UE) 2016/1777 tas-6 ta’ Ottubru 2016 li jimponi dazju anti-dumping proviżorju fuq importazzjonijiet ta’ ċerta pjanċa tqila tal-azzar mhux illigat jew azzar illigat ieħor li joriġinaw mir-Repubblika talPoplu taċ-Ċina, ĠU L 272, 7.10.2016, p. 5. (60) Ir-Regolament ta’ Implimentazzjoni tal-Kummissjoni (UE) 2017/969 tat-8 ta’ Ġunju 2017 li jimponi dazji kumpensatorji definittivi fuq importazzjonijiet ta’ ċerti prodotti ċatti b’laminazzjoni termali tal-ħadid, azzar mhux illigat jew liga oħra tal-azzar li joriġinaw mir-Repubblika tal-Poplu taċ-Ċina u li jemenda r-Regolament ta’ Implimentazzjoni tal-Kummissjoni (UE) 2017/649 li jimponi dazju anti-dumping definittiv fuq importazzjonijiet ta’ ċerti prodotti ċatti b’laminazzjoni termali tal-ħadid, azzar mhux illigat jew liga oħra tal-azzar li joriġinaw mir-Repubblika tal-Poplu taċ-Ċina, ĠU L 146, 9.6.2017, p. 17.